चिट्ठी लीक करने वाले पर हो सख्त कार्रवाई : सेना प्रमुख  
सेना प्रमुख जनरल वी के सिंह ने रक्षामंत्री एके एंटनी को सफाई देते हुए कहा कि चिट्ठी लीक करने में मेरा कोई हाथ नहीं है और जिसने भी इसे लीक किया है उसके खिलाफ सख्त कार्रवाई होनी चाहिए।
प्रधानमंत्री को सेना प्रमुख वीके सिंह की लिखी चिट्ठी लीक होने का मामला गरमाता जा रहा है। अपनी सफाई देते हुए सेना प्रमुख ने चिट्ठी लीक किए जाने को देशद्रोह जैसी कार्रवाई करार दिया है।
उन्होंने कहा कि उनकी छवि को धूमिल करने की कोशिश की जा रही है। आर्मी चीफ ने मांग की है कि चिट्ठी किसने और कैसे लीक की इसकी जांच होनी चाहिए और इसके लिए जिम्मेदार शख्स के साथ सख्ती के साथ निपटा जाना चाहिए। सरकार ने चिट्ठी लीक होने की जांच आदेश दे दिए हैं। इसकी जांच आईबी कर रही है।

उन्होंने कहा कि उनकी छवि को धूमिल करने की कोशिश की जा रही है। आर्मी चीफ ने मांग की है कि चिट्ठी किसने और कैसे लीक की इसकी जांच होनी चाहिए और इसके लिए जिम्मेदार शख्स के साथ सख्ती के साथ निपटा जाना चाहिए। सरकार ने चिट्ठी लीक होने की जांच आदेश दे दिए हैं। इसकी जांच आईबी कर रही है।